Батыр Иҫәнсурин һорнайҙың ағастан яһалған киңерәк диапазонлы, ҡуш телле төрө тураһында ла әйтеп үтә, халыҡ телендәге: «Ҡурайҙан килгән һорнайға китә» тигән әйтем һаҡланғанлығы хаҡында хәбәр итә. Әйтемдең мәғәнәһен ул ошо рәүешле төшөндөрөп бирә: «Уны, «ҡурайсы башҡарған көйҙө һорнайсы эләктереп алған», тип аңларға кәрәктер. Бәлки, тел төбөндә ҡурайсы үҙе лә йыш ҡына һорнайҙа уйнағанын белдереү яталыр».